
Arta românească din Transilvania 


Arta poporului român din Transilvania, înainte de unirea 
cu regatul României în 1918, este arta unui popor subjugat. Pentru 
istoricul de artă, obișnuit a se ocupa cu arta popoarelor libere, 
este extrem de interesant a studia cum, prin ce mijloace, poate 
fi oprimat un popor în desvoltarea lui artistică și a cerceta ce 
aspect şi caracter are arta lui, pentru a lumina partea principială 
a problemei; poate avea un popor oprimat în genere artă și 
dacă da, ce valoare istorico-artistică reprezintă ea. Poate avea 
caracter naţional? Insfârșit: poate aduce o contribuţie reală în 
istoria artei um popor subjugat? 

Despre oprimarea ungurească ce au suferit-o Românii arde- 
leni există destule dovezi pe terenul artelor. „Dacă un popor ar 
avea Geniul său, care ar putea exprima și deplânye toate barba- 
miile suferite, ce cântec de jale sguduitor am auzi dela Geniul 
poporului român!“ („Wenn ein Volk seinen Genius hätte, welcher 
aussprechen und klagen könnte die erduldeten Unmenschlichkeiten, 
welches herzerschitternde Klagelied würden wir vom Genius des 
rumänischen Volkes hören !“) scrie prof. G. von Rath in cartea 
sa „Siebenbürgen“, apărută în 1880 la Heidelberg. Poporul ro= 
mân a fost desconsiderat și oprimat de Unguri din cauza religiei 
sale ortodoxe, ela fost considerat ca schismatic și tolerat numai. 
Sinodul episcopilor catolici din Buda interzice în 1279 schis- 
maticilor de a ridica biserici ori capele, iar credincioșilor de a 
intra în acestea. Regele Sigismund ameninţă în 1428 pe Români 
cu confiscarea averilor, dacă își botează copiii la preoți schis- 
matici: prin aceste măsuri și altele nobilii români cu avere au 

trecut la catolicism; astfel într'un mediu neromânesc s'au des=+ 
naționalizat și nu au mai jucat rol ca mecenaţi români. Au fost 
destule cazuri, când nobilii maghiari ori maghiarizați au luat în po- 
sesiune bisericile românești ori au împiedecat construirea acestora. 
Au existat în mai multe rânduri încercări de a converti popu-= 
laţia română la religia catolică ori reformată: în acest caz Ro- 
mânii ortodocși își pierdeau biserica, cedând-o forțat converti- 
ţilor. Inainte de 1848 Românii nu aveau dreptul de a construi 
biserici la orașe (sec. 18 este o excepţie). Mai mult? Românii au 
fost isgoniţi ori excluși din orașe, cari pretutindeni sunt centrele 
principale ale vieţii artistice. Congregația nobililor din Turda a 
decis la 1711 și 1772 ca Românii să fie alungați și extirpaţi. La 
Târgu-Mureș consiliul orașului hotărește în 1759, ca nici un lo- 
cuitor de neam românesc să nu poată cumpăra teren, ca 
nimeni să nu le dea loc să se așeze și să nu-i primească [a 
lucru. Acelaș caz și la Dej. La Făgăraș Românii cer inzadar la 
1774 aprobarea pentru edificarea unei biserici, abia la 1782 pri-— 
mesc aprobarea lui Iosif II, totuși orașul protestează, din cauză 
că biserica avea fundament mare, turn, clopote și toacă, lucruri 
neadmise Românilor. La Cluj consiliul orașului a protestat în 1790 
contra ridicării unei bisericuțe ortodoxe române în afară de zidu- 
rile orașului, deși Cancelaria din Viena o aprobase. Biserica greco-— 
catolică din Cluj a Românilor a fost edificată, conform tradiţiei, 
în 1801—3 prin inducerea în eroare a autorităților, declarându-se 
ca magazie de grâne și ridicându-se numai ulterior turnul. 

O veche plângere a Românilor a fost, că ei nu puteau intra 
în bresle și corporaţii artistice; de aceea nu s'a putut desvolta © 
clasă de arhitecți, pictori, meseriași români la orașe. Pentru a arăta 
sărăcia bisericii — mecenatele principal — înainte de 1848, ajunge 
a aminti, că în repeţite rânduri episcopii români au fost constrânșt 
de a amaneta obiectele de valoare, obiectele de cult. Să nu 
uităm apoi, că în cursul tulburărilor, răsboaielor, ua număr de 
obiecte de artă a fost distrus, că la ordinul imperial generalul 
Bukow a distrus în 1761 biserici și mănăstiri. După 1867 Ro- 
mânii au fost împiedecaţi să colecteze bani pentru statuia erou— 
lui naţional Avram lancu și să plaseze un bust românesc, al lui 

Barițiu, în piața unui oraș, iar „Piatra Libertăţii“ din Blaj, ridicată 
de Români a fost disttusă de Unguri. Artiştii români nu s'au bu- 
curat de sprijinul statului unguresc, nici operele lor de un 
ajutor, cu singura excepţie: Smigelschi, sprijinit cu scopul de a-l 
desnaționaliza. Mai mult! Tabloul lui B. Hojda și litografiile lui 
M. Pop, reprezentând poezia lui Andrei Mureșanu „Deşteaptă-te 
Române“, au fost confiscate de autoritățile ungurești, Hojda a 
fost chiar acuzat de agitaţie. Opresiunea este ilustrată, de altfel, în 
pictura naivă a bisericilor de lemn dela sate: acolo unde se 
zugrăvește Judecata de apoi și pedepsele, pretorii, haiducii și 
nobilii unguri sunt reprezentaţi în iad în costume ungurești ca 
draci ori condamnați; exemple avem în biserica din Chiseni 
și din jud. Sătmar. In pictura murală a bisericii din Petrova pretorii 
unguri torturați de draci trag o trăsură încărcată cu suflete rele 
în iad, unde vor fi judecaţi. lată o pagină din psihologia po~ 
porului subjugat. In pictura bisericilor de lemn maramureșene, 
în scena care reprezintă învingerea lui Lie de către Sf. Nestor, 
pictorul popular se răzbună prin aceea, că pe Lie îl reprezintă 
ca nobil ungur, iar pe Sf. Nestor ca țăran român. 

Care sunt consecințele împrejurărilor atât de nefavorabile 
asupra artei? Clasa nobilă română bogată, pentru a-și salva ave= 
rea, a trecut la religia dominantă străină și, desnaţionalizându-se, a 
pierdut rolul de mecenate al artei românești. Cunoaștem aceste 
familii nobile de origine română, cari au devenit mecenaţi ai 
artei străine, inclusive ungurești: Huniazii (loan guvernatorul, re- 
gele Matia Corvinul, cei mai mari mecenaţi ardeleni) apoi fa= 
miliile Drágfi, Jósika, Barcsai, Nopcsa, Kendefi, Nalâczi, Zeyk, 
Fiáth, Majláth, Gerliczi, Sztoika, Csâki, Nicolaus Olahus, etc. 

Noi credem în moștenirea particularităților de rasă și una din 
acestea este iubirea și aptitudinea pentru artă a Românilor. Prin 
impiedecarea intrării Românilor în orașe arta lor nu prinde acolo 
teren, ci la sate, arta românească din Transilvania fiind emina- 
mente o artă a satului. Aici s'a desvoltat o artă țărănească de 
valoare superioară, de tradiții străvechi, care se manifestă întru 
toate : în casă, biserică, îmbrăcăminte, unelte, broderii și țesături, 
ceramică și ouă de Paști. Prin impiedecarea intrării Românilor 

în bresle arta lor are un caracter popular, rustic — în sens bun — 
în afară de cazurile când s'a recurs la meșterii din Principatele 
române, uneori la străini, ori la aceia cari lucrau în ascuns, 
în afară de bresle. In absența unei clase de mecenaţi bogaţi și în: 
sărăcia emoţionantă a satelor și a clerului român, lipsesc proporţiu- 
nile mari și materialele scumpe in arhitectură, iar orfevrăria este 
rară. Din cauza sărăciei și a mediului geografic plin de păduri, bi- 
serica de lemn este cea dominantă; arhitectura de zid e relativ 
redusă, iar acolo unde o găsim trebue să ne gândim la dărnicia 
unui domn muntean sau moldovean, ori la puţinii nobili ro~ 
mâni încă neînstrăinaţi, la efortul “clerului nostru superior, 
uneori la mijloacele negustorilor macedo-români din Transilvania. 
Împrejurările acestea explică clar, pentru ce nu au avut Românii 
ardeleni palate, castele, edificii publice vechi. A aduce acuze 
pentru lipsa acestora, cum o fac unii scriitori unguri, se asea- 
mănă cu procedeul barbar de a scoate ochii cuiva și apoi a-și 
bate joc de el, că nu vede. 

După revoluţia din 1848, care a adus libertăţi parțiale Ro- 
mânilor ardeleni, pictorii academici români fără mecenaţi bine 
situați, fără public pricepător, au jucat rolul unor martiri. N. Po- 
pescu, din cauza mizeriei și a Speranţelor spulberate, devine 
alcoolic, Zaicu manierist, M. Pop uniform. C. Lecca, G. Lemeni, 
S. Henţia, S. Mureșan, C. Pop de Sătmar, N. Bran, |. Sălăjan, C. 
Georgescu, E. Popea, C. Medrea au trecut in Regatul român, Rusu, 
Matei, Poppovits s-au stabilit în Germania ori Austria, A. Pal în. 
America, — toți ca să-și asigure 6xistenţa. Când în jumătatea a 
doua a sec. 19 s'a constituit în Ungaria Comisiunea Monumentelor 
Istorice, aceasta a neglijat conservarea monumentelor române; astfel 
au dispărut o sumă de monumente vechi românești, cum este 
biserica din Bârsău din sec. 14, pictura murală din timpul lui Mihai 
Viteazul la Târgu-Mureș, biserica de lemn din Roșiori (Vereş- 
mort) reprodusă în manualul lui A. Springer (vol, ll). Invăţaţii 
unguri ne confirmă dispariția monumentelor românești; ba chiar 
cele ungurești dispăreau „în lipsă de fonduri“, precum ne dove- 
desc memorii și articole maghiare. Cele românești se ruinau 
și dispăreau la fel ca și cele rutene; „cunoaștem. vandalismul 

fostei conduceri ungurești, care pentru accelerarea politicei sale 
de maghiarizare obișnuia să distrugă dinadins rămășițele valo- 
roase ale antichifăților ucrainene străvechi din Carpaţi“ scrie 
Shusko în „The Art Bulletin“ din New-York, 1933. Neputând 
justifica aceste păcate ale trecutului, un istoric de artă ungur își 
permite ca scuză, fără bază reală, să acuze chiar stăpânirea română 
de 21 de ani cu distrugeri sau alterări de monumente ungurești. 

Din cauza religiei sale ortodoxe și a legăturilor continue cu 
Principatele române, poporul român s'a atașat artei religioase a 
Principatelor române, și nu artei asupritorilor, la fel cum Polonezii 
de suo stăpânirea rusească s'au atașat în arta bisericească nu 
asupritorilor, ci în temeiui religiei lor, artei italiene și apusene în 
genere. Din timpurile cele mai vechi au existat raporturi reli- 
gioase și culturale între Românii ardeleni și cei din Principatele 
Munteniei și Moldovei. Mai mulţi episcopi, protopopi și preoți 
români ardeleni au fost sfinţiți în Principate, funcţionând apoi 
în Transilvania. Preoţii din Brașov au avut adeseori misiuni pe 
lângă Principii români. Un număr însemnat de Voevozi români 
din Muntenia și Moldova au fondat în Transilvania biserici și 
mănăstiri, ori le-au sprijinit cu bani și donaţiuni. O sumă de 
preoți, călugări, artiști au venit în Transilvania de acolo. Păstorii 
români își duceau vitele în Principate, de unde se întorceau cu 
obiecte de cult. Intense raporturi comerciale existau între acestea 
și Transilvania. Fondaţiunile de biserici și mănăstiri ale voevozilor 
din Muntenia și Moldova sunt bine cunoscute prin documente și 
monumentele păstrate începând cu 1383, când Radu I a edificat 
biserica din Rășinar. In lipsă de spaţiu renunțăm la enumerarea 
lor, cetitorul le va găsi în lucrarea autorului: „L'Art Roumain 
de Transylvanie“, București, 1938, (p. 10—11). La fel trebue să 
renunțăm la înșirarea bisericilor vechi de zid, începând cu sec. 


12, fondate de ctitori români ardeleni; ele sunt enumerate cu 
data lor în aceeași lucrare, (p. 13—17), Aceste simple conspecte 
vor convinge pe oricine cât de neintemeiată este propaganda 
maghiară, care afirmă că Românii ardeleni ar avea puţine mo- 
numente, când în afară de acestea de zid, mai existau în 1927 
nu mai puțin de 1274 biserici de lemn, apoi un număr consi- 
derabil de picturi murale, icoane, obiecte liturgice, etc. 

Să vedem mai întâi arhitectura în material solid. 

Voevozii români eari au edificat în Transilvania își aduceau 
cu ei meșterii, sunt cazuri însă, când presupunem colaborarea 
meșterilor sași. Ca stil bisericile de zid stau mai aproape de cele 
din Muntenia, decât de cele din Moldova. Ctitoriile Românilor 
ardeleni sunt soluţii de compromis între stilul bizantin și cele apu- 
sene, ori sunt aproape curat apusene. In general arhitectura reli- 
gioasă de material solid poate fi împărțită după stil in următoarele 
grupuri: I., bizantino-român, II. intermediar între stilul bizantin 
şi cele apusene, III. aproape pur apusean. Majoritatea clădirilor 
cade în grupul II și III. Influențele occidentale au venit dela Sașii 
ardeleni, cari au jucat un rol primordial în arta cultă a Transilva- 
niei, apoi dela alți străini. Ungurii ardeleni nu au contribuit cu 
nimic la monumentele românești, fiindcă în trecut ei nu au avut 
aproape deloc meșteri naţionali, și chiar pentru cerințele lor ar- 
tistice au recurs la Sași și la alți nemagbhiari. Stilul bizantin nu 
este o apariţie izolată în Transilvania, din contra frecventă, el se 
manifestă în introducerea cupolei, (care lipsește la Sași și Unguri), 
apoi în planul treflat, în împărțirea bisericii, în marele număr 
de picturi murale și icoane, întocmite după iconografia bizantină 
și în obiectele și cărţile liturgice. Caracterul popular român, ce 
se manifestă în cadrele stilului bizantin, departe de a fi un pejo- 
rativ, înseamnă o calitate, el este o dovadă în plus, că nu avem 
a face cu un stil steril, cu o schemă înțepenită, ci cu unul plin 
de viaţă și varietate. In interior caracterul bizantin este mai pro~ 
nunțat, decât în exterior. Bolta este deobicei cilindrică (Ionnen- 
gewâlbe), pe care se ridică cupola. Impărțirea este întotdeauna: 
naos, pronaos și altar. Elementele apusene în exterior sunt: 
turnul de vest, arcul frânt, formele decorative de toate stilu- 
rile, stilul renașterii fiind aproape inexistent. 

Să înșirăm câteva din cele mai vechi biserici: cea din Den- 
suş, sec. 12 și inc. sec. 13, cele din Sântămăria-Orlea, Gurasada, 
Streiu, Ostrovul-mare din jum. Il-a sec. 13, cele din Bârsău, 
Crişcior, Strei-Sângeorgiu, Râmeţ din sec. 14, cea din Ribiţa dela 
încep. sec. 15. Din sec. 15 sunt bisericile din Prislop și Hune- 
doara. Toate acestea sunt din jud. Hunedoara, în sudul Transil— 

vaniei, unde nobilimea română bogată, încă nedesnaționalizată 
atunci, zidea biserici de piatră și cărămidă. In restul “provinciei să 
mai amintim drept cele mai vechi, cea din Remetea (Bihor) sec, 
13-14, cea din Căvăran (Banat) sec. 13, cea din Cosma (jud. 
Cluj) sec. 14, biserica din Vad (Someș), Lupșa (Turda), Zlatna 
și Teiuș (Alba), Șumig (Banat) din sec. 19. In secolele urmă- 
toare lista monumentelor de material solid crește. Nimic mai falş 
decât afirmaţia, că Românii nu ar fi luat notă de stilurile apu~ 
sene, cum pretinde propaganda maghiară, Nu numai, că ei au 
monumente de stil amestecat, de ex. biserica sf, Nicolae din Bra- 
şov (plan bizantino-român treflat, cupolă, în schimb însă: arcuri 
ogivale la cupolă, turn gotic de vest), dar etau destule bi~ 
serici curat apusene, de ex. Stil romanic: Streiu, Sântămăria= 
Orlea; stit de tranziție: Cosma; stil gotic: Zlatna, Roșcani, Ribiţa, 
Crișcior ; stil baroc: Lugoj, Caransebeș, Blaj, Oradea. La obie- 
ctele de cult și mobilierul bisericilor chiar dela sate de atâtea ori 
vedem stilurile apusene rustificate, cum cu drept cuvânt a ob= 
servat prof. P. Weber: „Cu cât mai mult se luminează lim~ 
bajul artistic al unor astfel de provincii de tranziție, despicate 
culturalicește, cum este Transilvania (și de ex. Lituania), cu atât 
mai clară va deveni regularitatea mare, cu care se îndeplinește 
în împrejurări identice, aproape identic, transpunerea unui limbaj 
artistic înalt, vechiu, în limba populară primitivă... Din aceasta 
rezultă cele mai valoroase lămuriri de psihologia timpului și po- 
poarelor“. („Denkmalpflege“, 1929, p. 15). Stilul Renaşterii îl 
găsim în „Evanghelia cu învățătură“ a lui Coresi, 1581, și în „Tre~ 
petnicul“ din 1639, apoi în clădirile lui Șfefan Majláth, Ioan 
Drágfi și ale altor nobili de origine română. 

Valoarea artistică a bisericilor de zid este inferioară acelora 
din Principatele române, totuși nu sunt lipsite de artă și au un 
caracter aparte față de cele săsești și ungurești curat apusene. 
Cercetătorii unguri inainte de 1918 aveau o părere bună dee 
spre ele, dar interesele revizionismului au impus o schimbare de 
atitudine. Prof. Ștefan Groh dela Școala superioară de artă in- 
dustrială din Budapesta scria în 19.5 în revista de specialitate 
„Magyar Iparmâveszet“ următoarele: „In Transilvania arta me~ 


9 


www.dacoromanica.ro 


dievală și bizantină a creiat în minunata sa arhitectură și pic- 
tură capodopere pentru cari vom fi invidiaţi în străinătate, dacă 
ele vor fi cunoscute...“ G. Supka considera monumentele bizan- 
tino-române din Transilvania ca „pline de interes“. După un alt 
ungur I. Szendrei („Chefs d'oeuvres d'art de la Hongrie“, 1902, 
p. 83) „poporul român a introdus din sec. 15 prin religia sa un 
element nou în arhitectura religioasă : formele bizantine și ma- 
niera particulară de a construi în lemn.“ După C. Lyka, biserica 
română este alta decât cea reformată ori catolică. De aceia noi 
avem dreptul de a spune, că această regiune are un alt caracter 
artistic, decât pusta ungurească.“ 

Pentru arhitectura românească din Transilvania până în sec. 
19 nu arhitectura de zid, ci aceea de lemn e caracteristică: in lemn 
s'au clădit bisericile românești în general. Uitima statistică din 
1927 arată pe un teritoriu de 102,2u0 Km? în 4083 -sate 1274 
biserici de lemn româneşti; astfel Transilvania cu părţile 
mărginașe este una din acele puţine provincii ale Europei, care 
posedă cele mai numeroase monumente de arhitectură religioasă 
în lemn. Și azi se mai clădesc biserici de lemn; cauza este bo- 
găţia în lemn și predilecția Românilor pentru operele în lemn. 
Prof. P. Henry scrie despre arhitectura în lemn că ea „nu înseamnă 
o inferioritate silită de împrejurări. Există o civilizație a lemnului, 
cum există o civilizaţie a pietrei. N'ar fi exact a spune, că a doua 
ar fi învins pe cea dintâi“. Mai ales, dacă avem în vedere calitățile 
artistice. Biserica de lemn este așezată de obicei pe o colină, în 
mijlocul cimitirului și este izolată de case. Planul este un drept- 
unghiu cu apsidă poligonală, se împarte în naos, pronaos și 
altar. Intre altar și naos este iconostasul. Adeseori planului i se 
atașează la vest sau la sud sau de ambele părţi un portic deschis, 
Bolta navei este semicilindrică (Tonnengewâlbe), pronaosul are 
tavan simplu pe care se ridică turnul. Dimensiunile sunt maximum 
de 19X8 m. Pereţii sunt formaţi din bârne orizontale (Blockbau). 
Decorul principal îl formează turul cu galeria de arcade, coif 
inalt, uneori cu patru turnulețe; din jos de galerie: scândurile cio- 
plite, apoi ușile sculptate și crestate, porticul cu arcade sculptate, 
ferestrile și cordonul de funie. Acoperișul este înalt din cauza 

climei. În toată Transilvania dominează același tip de biserică cu 
variaţiuni locale; la această unitate contribue și faptul, că dacă 
o parohie crește și biserica devine prea mică, ea este donată 
ori vândută unui alt sat. Cunoaștem numeroase cazuri de soiul 
acesta, uneori biserica ajunge astfel la o distanță de 60—70 Km. 
de locul pentru care s'a clădit originar. Meșterii sunt țărani locali 
ori ambulanți. Interiorul este acoperit în întregime cu picturi 
murale conform iconografiei bizantine, parohiile sărace se mul- 
ţumesc cu decor de xilografii pe pereți. 

Din cauza materialului nedurabil bisericile de lemn existente 
nu sunt mai vechi decât sec. 17, cea mai veche datată este cea 
din Almașul mic (Jud. Hunedoara) din 1624, apoi cea din Budești- 
Josani (Maramureș) din 1643. Ele sunt insă repetiţii ale unor 
prototipuri vechi. Constituirea tipului cu coif gotic apare în sec. 
14., ceeace nu înseamnă, că Românii ardeleni nu ar fi avut cu 
mult înainte biserici de lemn. Din cauza abundenței lemnului, 
arhitectura în lemn este autohtonă și străveche în Transilvania. 
Ca stil bisericile reprezintă un stil rezultat din material, aptitudi- 
nile poporului și cerințele cultului. Este greșit a vedea în ele 
transpunerea stilului gotic în lemn. Numai la coiful svelt și de- 
osebit de înalt am putea presupune așa ceva. Caracteristicele 
turnului le găsim însă mai înainte atât în arhitectura sacră a apu- 
sului (de ex. în Saintes sec. 11), cât și în clădirile de apărare ale 
apusului, de unde probabil prin Sașii ardeleni au venit la noi. Bi- 
serica ev. săsească din Hărman, sec. 13, a avut galerie de lemn 
și are 4 turnulețe, la fel și biserica ev. săsească din Reghin (1330). 
Crearea tipului de turn nu este opera Sașilor, dar ei Pau împă- 
mântenit în Transilvania. Dela Sași- au preluat motivul Ungurii 
şi Românii, aceștia din urmă i-au dat insă o înfățișare proprie, 
deosebită de a Sașilor şi Ungurilor, recunoscută chiar de 
aceștia din urmă. 

Există o înrudire strictă între bisericile de lemn ale Românilor 
din Transilvania și cele din Muntenia și Moldova, astfel, că pu- 
tem vorbi despre un stil românesc al arhitecturii în lemn. Deose- 
birea o observăm numai la turnul de vest; dar turnuri de vest 
găsim și în cele două Principate, de ex. la Turburea (Gorj), Zătreni 

(Vâlcea), chiar și arcade, de ex. la Fărcașa (jud. Neamţ) și Poiana 
Uzului (Bacău) atât numai, că cele ardetene sunt superioarea ca 
artă. Dintre celelalte ţări, ale căror biserici de lemn arată multe 
înrudiri, dar şi deosebiri față de ale noastre, trebue să menţionăm 
Silezia și Podkarpacka Rus învecinată. Celelalte țări au un alt gen 
de a construi în lemn. Dar ce deosebire mare există între o biserică 
de lemn cu cupole din Ucraina ori Rusia, sau una din Norve= 
gia cu bârne verticale și una română transilvană! Cu drept cu- 
vânt Wesser a format în cartea sa asupra arhitecturii în lemn, 
înainte cu 41 ani, un grup independent al bisericilor de lemn ro- 
mânești în cadrele arhitecturii în lemn din Europa (Der Holzbau. 
Berlin, 1903, p. 66). Acest tip românesc de biserică a influențat 
pe cele de lemn din Podkarpacka Rus ale Rutenilor până la co~ 
piere, în afară de cele ridicate chiar de Români pentru Ruteni. 
Lemnarii Români au lucrat și pentru Unguri și Secui, fapt de= 
spre care avem atâtea dovezi. 

Calitățile artistice ale bisericilor de lemn române din Tran- 
silvania sunt remarcabile şi în general recunoscute. Incă din 1866, 
când arhitectul Fr. Schulcz le-a studiat într'o monografie, cetim : 
„Dacă privim aceste clădiri atât ca execuţie arhitectonică, cât şi 
tehnică, trebue să recunoaștem, că aceste clădiri în lemn perfecte: 
sunt în felul lor capodopere arhitectonice“; „Impresia acestor bi~ 
serici de lemn e stăpânitoare, neobișnuită“, El le găsește miste= 
rioase, de înfățișare foarte serioasă, dar și curioasă și graţioasă, 
întru toate se ţine seamă strict de ceaace se poate exprima prin 
lemn, elevația construcției o numește foarte interesantă, bolta 
extrem de originală, în decor vede poezie populară. După Schulcz 
aceste biserici întrec arhitectura în lemn mult lăudată din 
Elveţia și pe cele din Norvegia. Manualul de istoria artei al lui 
Springer găsește de cuviinţă să redea în imagine în vol. II. biserica 
de lemn românească din Roșiori (Vereșmort), numind turnul „tot 
aşa de grațios cât și elegant“. Dintre învățații unguri Ladislau și 
Gabriel Szinte, V. Myskowszki, I. Szendrei și I. Balogh le aduc 
elogii. 

Dar mai multe laude li s'au adus bisericilor noastre de 
lemn în ultimii 12 ani. Cari sunt calitățile lăudate?: „Puritatea 
esenţială în sinteza spaţiului, a materialului şi a formei de clă- 

dire“ „contopirea în mod încântător cu peisajul, „soluţionarea 
problemei în mod demn și corespunzător scopului“ „aspectul și 
detaliile, construcţia, elevația“ (Platz). Steinbrucker admiră for- 
marea artistică a întregului și a părţilor singuratiee, claritatea 
liniilor, proporţiile, soliditatea clădirii, desenul îngrijit, schimbul 
de umbră și lumină, contopirea armonică cu împrejurimea, pu~ 
terea si graţia întregului. Este cu - neputinţă a continua citatele, 
ajunge a cita numele admiratorilor competenţi : Erixon, Focillon, 
Alazard, Dhuicque, Curman, Adler, Roth, Clemen, Weber, Gin- 
hart, Treiber, Hielscher, Bréhier, Perdrizet. Numai recent ungurul 
Gerevich vrea să le vadă „simple“, încercând totuși să le derive 
dela Unguri, pe când caracterul naţional român al bisericilor noastre 
de lemn a fost recunoscut expressis verbis de Weber, Stein- 
brucker, Platz, Bloch, Strzygowski, Birchler, Meyer, Weden, 
Roth, Treiber, Erixon, Anderson, Focillon, Alazard, Henry, 
Romier, Réau, Zakavec, Terreros. Bisericile de lemn ale Româ- 
nilor ardeleni sunt emanaţiunea personalității masselor, a spiri- 
tului popular român. In Transilvania numai Românii au biserici 
de lemn, Sașii și Ungurii nu au, cele puţine ungurești despre 
cari există însemnări, ne arată clădiri de necesitate, mai ales de 
nuiele, cele de bârne fiind executate ori influențate de Români. 

Tratând calităţile artistice ale bisericilor de lemn românești 
să spunem câteva cuvinte despre cele mai decorate părți: ușile. 
Alături de cele din Norvegia-Suedia cele românești sunt cele 
mai bogat decorate, în această privinţă ele întrec pe cele ucrainene, 
pe cele din Prusia de est, Silezia, cari sunt simple, cum ne arată 
albumurile V: Chtcherbakivsky, V. Sičinsky şi L. Burgemeister. 
Inafară de câte un rar arc în acoladă ale noastre sunt pure creații 
“țărănești, independente, pe când in Silezia și Ucraina influența 
“stilurilor istorice este adeseori evidentă, ele nu au un stil unitar; 
cele din Podkarpacka Rus sunt influențate ori create de Români, 
iar cele din Ucraina sovietică diferă prin ornamentaţie cultă sau 
“vegetală, și prin ferecături ce lipsesc la noi. Numai cele din Țările 
nordice se pot compara ca bogăţie cu cele românești; deose- 
birea este însă uriașă: 1. cele nordice sunt de un caracter 
fantastic, asimetric, încărcat, complicat, pe când ale noastre sunt 

clare, simetrice. 2. in cele nordice predomină împletiturile geo- 
metrice și vegetale, animate prin figuri animalice, omenești și 
prin coloane, pe când la noi motivele geometrice-lineare-unghiu=— 
lare variate prin rosete ; la noi lipsesc împletiturile, animalele, fi~ 
gurile omenești, coloanele, iar decorul vegetal este extrem de rar. 

Efectul interiorului unei biserici românești se bazează în 
primul rând pe pictura murală. Regula generală a fost ca toată 
biserica (pereţii, bolta, iconostasul) să fie decorată cu picturi, car? 
acoperă, ca un covor, toată suprafața. Avem de fapt destule 
biserici în întregime pictate; cele mai sărace rămâneau totuși 
nepictate, ele trebuiau să se mulțumească cu pictura iconosta=— 
sului, sau numai a unei părți, sau cu acoperirea pereţilor cu 
câteva icoane și xilografii. Unele biserici erau pictate și în exte- 
rior. Scenele sunt așezate după iconografia bizantino-română, 
Tradiţia, experiențele proprii și cărţile de pictură (erminiile) 
au ajutat artiștii. Avem cunoștință. că și zugravii din Transil— 
vania erau în posesiunea erminiilor. In comparație cu arhitectura, 
pictura e mai bizantină, dar nu lipsesc elementele apusene și 
locale. Groh găsește pe cele de caracter bizantin superioare celor 
apusene. Cele mai vechi, din jud. Hunedoara, arată întâlnirea 
unor curente din Italia meridională, din Orient, din Serbia şi Bul- 
garia. Un al doilea curent se atașează Principatelor române. Efectul 
întregului este adeseori excelent, culorile sunt vii, scenele de obicei 
bine compuse, proporțiunile bine observate. Scopul picturii este 
înălțarea sufletească, dar și instruirea celor inculți (biblia pau- 
perum). Astfel se explică claritatea și tonul popular, moralizator. 
Adeseori găsim costume românești, iar la anumite figuri de con- 
damnaţi și draci, costumul asupritorilor unguri. Tonul moralizator 
culminează în scenele din iad. „Oricât de naive și grosolane ar 
fi aceste picturi, ele nu dovedesc mai puțin un anumit gust pentru 
artele frumoase la Români, pentrucă ele sunt executate de ţă- 
rani simpli. Această dispoziţie a Românilor stă evident în legă- 
tură cu originea lor romană“, scrie ungurul M. I. Boldenyi în 
cartea sa asupra Ungariei, în 1851. Cele mai vechi picturi murale 
se găsesc în jud. Hunedoara și sunt datate de I. D. Stefănescu 
astfel: cele din Streiu sunt din prima treime a sec, 13, cele din 

Sântămăria-Orlea dela sfârșitul sec. 13. ori începutul sec. 14 și 
jum. | a sec. 15, cele din Crișcior din ultimii ani ai sec. 14, cele 
din Râmeţ dela sfârșitul sec. 14 și mijlocul sec. 15, cele din 
Densuș din al doilea sfert al sec 15, cele din Cinciş și Ostrovul- 
mare din sec. 15, cele din Gurasada dela înc, sec, 16 ori sfârșitul 
sec. 15, cele din Colţiu și cele vechi din Hunedoara dela înc. 
sec. 16. In Bihor straturile mai vechi ale picturii bisericii din Şe- 
ghiște sunt din sec. 15—16, cele din Remetea din sec. 14—16. 
Primul strat al picturii din biserica unită din Zlatna e din sec. 
15 (1404). Pictura votivă datată 1408—9 din Strei-Sângeorgiu re- 
prezintă pe ctitorul Laţcu Cândea și familia lui, cea din Crişcior 
este din 1417. Din sec. 17, dar mai ales din sec. 18 avem un 
număr considerabil de picturi murale, ele stau în legătură, în 
multe cazuri, cu cele din Principatele române; la inșirarea lor 
trebue să renunțăm. 

Cea mai veche zcoană datată este un Sf. Nicolae al mănăstirii 
Vadului din 1531, în posesiunea Episcopiei rom. cat. din Alba-lulia. 
Ea e pictată pe lemn și montată în argint aurit cu smalţ filigranat 
(Drahtemail). Icoana altarului bisericii Sf. Nicolae din Brașov 
e din 1664 întrun cadru sculptat de un preot. Fecioara Hodigitria 
din Prislop e dela mijlocul sec. 16. Fecioara din Nicula din 1681 
este opera preotului Luca din Iclodul-mare. Icoane mai recente 
ni sau păstrat în mare număr in multe biserici. Pictura înflori- 
toare din Nicula este executată pe sticlă (Hinterglasmalerei) și poate 
fi adusă în legătură cu icoana miraculoasă din Nicula; primii artiști 
erau preoți și călugări, apoi țărani. Cele mai vechi icoane pe 
sticlă datate sunt din sec. 18 (Ribicioara de jos 1778). Ele repre- 
zintă o artă religioasă țărănească extrem de răspândită în toată 
Transilvania, atât în biserici, (dintre cari unele posedă până la 30 
bucăţi), cât și in casele țărănești. Ele se vindeau cu ocazia peleri- 
najelor, dar și la târguri și prin vânzători ambulanți. Al doilea 
centru al icoanelor pe sticlă era Brașovul, al treilea în jud. Alba, 
Sibiu, Făgăraș. Icoanele pictate pe lemn sunt rar acoperite cu 
plăci de metal, fondul de aur este reliefat prin ornamente în gips. 

Cei mai vechi pictori au venit probabil din Italia și Balcani, 
dar curând observăm în jud. Hunedoara o notă locală. Ca 

ocupaţie pictorii români erau preoți, călugări, cântăreţi și țărani. 
Erau și „zugravi“ de meserie, în majoritate ambulanți, în afară 
de bresle, cari parcurgeau toate provinciile românești. Cunoaștem 
până acum aproximativ 200 măeștrii, cei mai mulți din sec, 
18—19. Cei din Principatele române figurează în număr re- 
spectabil. 

Obiectele liturgice, ca și icoanele, pot fi împărţite in două 
grupuri; unele aparțin artei culte, altele artei țărănești. Ro= 
mânii nefiind admiși in bresle, grupul prim cuprinde opere im- 
portate din Principatele române, dela Athos, ori din alte țări cu 
cultură bizantină, sau dela măeștrii sași. Este natural, că numai 
bisericile mai bogate aveau orfevrărie, (Brașov, Alba-lulia, Lipova, 
Lugoj, Bodrog). Cele mai vechi obiecte de cult ce le cunoaștem 
sunt: potirul bisericii sf. Nicolae din Brașov, o pateră din argint 
aurit a mânăstirii Bodrog, sfârșitul sec. 15 ori inceputul sec. 16. 
Din punct de vedere național cu mult mai importante sunt 
operele executate de ţărani: cruci portative, cruci mari, tetra- 
poade, staluri, lăzi, policandre, proscomidiere, potire, sfeșnice etc., 
cari adeseori sunt capodopere ale artei populare, opere scul- 
ptate, crestate, pictate. Acestea ori nu sunt alterate deloc de stilu- 
rile istorice ori dacă da, ele oferă exemple curioase cum a inter- 
pretat și modificat țăranul romăn stilurile istorice. Toate stilurile 
istorice sunt reprezentate dela cel gotic până la Biedermeyer. 

In acest cadru trebue să menționăm măcar arta cărţilor re- 
ligioase și xilografiile religioase populare. Intre manuscrisele ilu- 
minate trebue să remarcăm: Liturghierul scris la 1481 în mână- 
stirea din Feleac (în apropierea Clujului) cu iniţiale colorate; Evan- 
gelia dela Prislop din 1517 cu iniţiale colorate și cu câte un desen 
în diferite culori deasupra fiecărui evangelist; fragmentul unei 
Psaltiri românești din sec. 16 cu inițiale mari roșii, decorate cu flori 
și fructe. Miniaturiștii precum și tipografii erau în majoritate că- 
lugări, cari au învăţat meseria lor în „Țările române“. Centrele 
tipografice din Transilvania erau oraşele Brașov, Orăștie, Sebeș, 
Bălgrad. Relaţiile lor cu tipăriturile din Târgoviște (Muntenia) 
sunt evidente: ele reproduc aceleași frontispicii, de ex. Evan- 
geliarul românesc din Brașov 1561. Colaborarea măeștrilor sași 

e certă. La Evangelia cu învățătură din Brașov (1581) fronti- 
spiciul se îndepărtează de tradiţia bizantină prin elementele re~ 
nașterii: cornul abundenței și cârcei. Avem date positive despre 
tipografi și xilografi venind din Principatele române. Nu lipsesc 
nici Românii ardeleni, dintre cari cel mai celebru era Iștvano- 
vici, nobilitat de împăratul Carol VI în 1717. Tipăriturile arde» 
lene îm general sunt inferioare celor din Principate, ele arată 
mai multe elemente occidentale, deși se atașează artei căr- 
ţilor din țările ortodoxe. Legături de cărți mai bogate sunt rare: 
a Liturghierului din Feleac 1498, cea din Bălgrad 1680, In afară de 
aceste produse trebue să menționăm xilografiile populare, exe- 
cutate de țăranii din Hăjdate (jud. Someș), cari îndeplinesc 
acelaș rol ca și icoanele, fiind însă mai eftine. Țăranii au invă= 
țat tehnica dela călugări, s'au inspirat din cărţile bisericești și din 
icoane. Subiectele sunt religioase, uneori și lumești (cocoși, pa~ 
seri). Ele erau vândute cu bucata la târguri. Unele sunt ușor 
colorate. Ele dovedesc încă odată aptitudinea ţăranului român. 
Cele mai vechi cunoscute sunt din sec. 18 (Alun 1782). 

Prin revoluţia din 1848 se șterge iobăgia, starea poporului. 
român rămâne însă și după aceea lamentabilă. Totuși observăm 
unele îmbunătăţiri. In arta românească ardeleană apar primii 
pictori. academici, educați în apus, cari rup cu tradiția bizantină și 
se atașează curentelor apusene. Primul, M. Velcelean (f 1864) a 
studiat la München, Nic. Popescu, cel mai însemnat, la Viena și 
Roma, Mișu Pop la Viena, Lecca la Roma și Viena, Zaicu la Viena, 
C. Pop de Sătmar la Roma, Viena, Paris. In afară de caracterul 
apusean apare modest și pictura profană. Cauza ruperii cu tra- 
diția este părerea nefavorabilă, ce exista în jum. II. a sec. trecut 
asupra picturii bizantine, la academiile de pictură precum și la 
istoricii de artă din Austria și Germania; modeștii zugravi dela 
sate au șăzut în disgrația publicului față de pictorii academici 
culţi. In pictura, arhitectura și sculptura profană se menţin neschim= 
bate curentele apusene până azi, în pictura și arhitectura reli- 
gioasă s'a revenit însă la sfârșitul sec. 19 la arta bizantină. Capela 
cimitirului din Brașov (1874), biserica Adormirii Maicii Domnului 
(1895-6) tot acolo sunt în stil neobizantin. In pictura religioasă 

Octavian Smigelschi este îndrumătorul, având ca ideal o pictură 
monumentală românească pe baza tradiţiei bizantino-române și 
a artei țărănești. Idealul acesta este atins în pictura “iconosta— 
sului și cupolei catedralei din Sibiu în 1905. Pictura neobizantină 
a fost imbrăţișată, nu fără influința lui, de către V. Simonescu, care 
a studiat la München, și de Gh. Rusu, educat tot acolo, In arhitectură 
Dim. Boitor s'a inspirat în biserica din Cacova (Banat) dela arhitec- 
tura bizantină. Pictura profană s'a mărginit mai ales la portrete și 
la subiecte naţionale-istorice. In lipsa de mecenaţi ea nu a putut 
lua o desvoltare mai însemnată, iar artiștii au fost siliți să-și caute 
existența în afara Transilvaniei. Valoarea artei românești ardelene 
poate fi măsurată prin aprecierea artiștilor săi aflaţi în alte țări. Arhi- 
tectul Cesar Poppovits stabilit la Viena, a jucat un rol în arhitec- 
tura vieneză, Alexandru Popp a ajuns profesor la Școala superi- 
oară de artă industrială din Budapesta, Smigelschi a fost apreciat 
mult la Budapesta, C. Pop de Sătmar și Aurel Pop în Ungaria și 
România, G. A. Matthey (Matei) în Germania, sculptorul I. Pâslea 
ca profesor la Școala industrială din Câmpulung (Bucovina). Un 
mare număr a jucat un rol în arta României libere: C. Pop de 
Sătmar, S. Henţia, I. Sălăjan, C. Lecca, N. Bran, M. Pop, E. 
Popea, C. Georgescu, C. Medrea și alţii. In împrejurări prielnice, 
alta ar fi fost desvoltarea lor în Transilvania. 

Liberarea Românilor ardeleni de sub jugul unguresc a dus, în 
cele două decenii, o desvoltare și înflorire uriașă a vieţii artistice 
și culturale: Un număr însemnat de catedrale și biserici cu pic- 
tura lor, edificii publice și nu mai puţin de 120 busturi și statui 
publice. Numărul muzeelor și colecționarilor a crescut, dar mai 
mult al artiștilor și expozițiilor. Contribuţia românească este vi- 
zibilă pretutindeni, la orașe și la sate. Despre aceasta se va trata 
întrun alt studiu. 

Al doilea capitol mare al artei românești din Transilvania 
este arta fărănească. Opresiunea ungurească a putut influința, 
sau împiedeca desvoltarea artei bisericești și culte-profane, dar 
nu a putut întru nimic impiedeca manifestarea geniului artistic al 
ţăranului român. Acesta a contribuit în mod însemnat la arta bi- 
sericească a satelor : bisericile de lemn, icoanele din Nicula, xilo- 

grafiile din Hăjdate, obiectele de cult și mobilierul, sunt opera 
lui. În cele ce urmează ne vom ocupa numai de arta profană a țăra- 
nului: casa, mobilierul, uneltele, ceramica, şi arta ţărancei : portul, 
țesăturile, broderiile şi ouăle de Paști. Trebue să accentuăm înainte 
de toate perfecta unitate între arta țărănească din Transilvania și cea 
din celelalte provincii locuite de Români, cea ardeleană nefiind, 
decât o variație regională, acelaș lucru ce-l putem spune și 
în privința limbei române. Faţă de alte popoare, arta țărănească 
română este mai arhaică, mai puțin pătrunsă de cultura ora~ 
şelor și cuprinde toate ramurile de activitate. Ramon de- Basterra a 
declarat în 1920,„că Românii au produs una din cele mai însem= 
nate civilizații țărănești ale lumii, iar I. Alazard scrie în 1935: 
„Când cineva parcurge Transilvania, chiar rapid, e frapat de 
viața și strălucirea civilizaţiei române“ „Desigur, că tocmai această 
persistență a puternicilor tradiţii țărănești a fost aceea, care a îm- 
piedecat satele românești din Transilvania să se magbhiarizeze, iată 
de ce au păstrat satele românești o atât de pronunţată originali- 
tate alături de „burg”-urile săsești și ungurești“. Este cu nepu- 
tință a trata acest subiect altcum, decât printr'o scurtă caracteri-. 
zare generală. 

Jănnecke vede valoarea principală a casei românești în de- 
corul ei. Acesta se referă atât la exterior, cât și la interior. Casa 
dela munte e superioară aceleia dela șes, ea este „Blockbau“ 
în diferite variante, netencuită în exterior, cu arcade și pridvor 
deschis, stâlpi ciopliţi. Interiorul este pitoresc și atrăgător prin 
covoarele viu colorate, prin icoanele și blidarul ce decorează 
pereţii, mobila cea mai decorată fiind lada și blidarul. O atenţie 
deosebită merită poarta de lemn monumentală la intrarea în 
curte, în general răspândită la Români și excepțională la Sași 
și Unguri. 

Obiectele de lemn: furci, fuse, prisnele, bâte, linguri, căp- 
cele, sărărițe, codorâște, lingurare, maiuri de bătut rufe, spărgătoare 
de alune etc. sunt cu multă grijă și artă decorate cu crestături. 
Locul de frunte îl ocupă furcile de tors executate de tineri la 
munte pentru aleasa inimii lor. Crestăturile sunt geometrice : 
rombul, steaua, crucea, serpentina, triunghiul, dreptunghiul, ro~ 

seta, perla, cercul, semicercul, elipsa, după principiul repetiţiei, al- 
ternanței, simetriei, radiațiunei. G. Téglás găsește în ele o veri- 
tabilă poezie, manifestarea geniului popular, nu se copiază servil, 
fiecare măestru imprimă operei sale pecetea personalității. W. 
Jânnecke relevă formele decorative complet independente, ale 
căror farmec nu-l putem îndeajuns admira. După M. Haberlandt 
aceste creații în lemn „se numără printre cele mai interesante și 
cele mai antice apariţii ale artei populare europene“. 

Portul este unul veritabil țărănesc, nu orășenesc-rustificat, 
el se poartă întotdeauna, nu numai la sărbători și prin aceasta se 
deosebește de al Ungurilor și Sașilor, precum și prin aceea, că 
numai iarna are haine pe deasupra, în general constă însă din 
albituri. Țărănimea română dă mare importanță costumului și 
calităţilor lui artistice, mai bucuros flămânzește decât să poarte 
haine rele. Calitățile costumului femeiesc, care e superior celui 
bărbătesc, sunt: bunul gust, simplitatea și nobleța, el nu este 
strâmt și totuși reliefează formele corpului, iubește liniile armo- 
nioase, culorile vii fără a fi strident, este decorat cu măsură și pe 
lângă distincția sa este comod și practic. Atât broderia cămășii 
cât și a șurței are motive geometrice. In diferitele regiuni ve- 
dem variaţiuni locale, asupra cărora nu putem insista: Sălişte, 
regiunea Pădurencelor, Banat, Munţii apuseni, Maramureș, Câmpie. 

Câmpul vast al activității țărancei îl formează țesăturile și 
broderiile pentru costum, ștergare, batiste, covoare, traiste, etc. 
Țăranca e foarte harnică. Covoarele sunt destinate a acoperi 
masa, patul, pereţii, iar nu pentru jos. Tehnica lor e variată, se 
aseamănă cu chelimurile din Asia-mică, materialul este lână co- 
lorată vegetal, iar motivele sunt și aici geometrice. Culorile princi- 
pale sunt roșul, care dominează, galbenul, verdele, albastrul, ne~ 
grul și albul lânei. Valoarea covoarelor constă nu numai în va~ 
rietatea formelor, fineța desenului, claritatea compoziţiei, dar mai 
ales în combinarea cu gust a culorilor. Originar covoarele se 
executau numai pentru uz propriu și nu aveau borduri, spre de- 
osebire de Secui, la cari covoarele nu sunt în uz, ci numai obiecte 
de comerţ și nu se produc decât în jud. Ciuc. — Broderiile se 
fac pe pânză de in, cânepă sau de bumbac cu fir de lână, mătasă, 

bumbac și aur, Firul de aur e mai recent. Motivele geometrice 
sunt cele obișnuite, mai rar flori foarte stilizate. Broderiile româ= 
nești sunt ușoare, delicate, față de cele ungurești greoaie și stri- 
gătoare; ele dovedesc un gust superior atât la desen, cât și la 
culoare, am putea zice: sunt neobișnuit de fine pentru o țărancă, 

Să vedem cum sunt apreciate aceste manifestaţiuni ar- 
tistice țărănești de specialiștii străini? E. Kolbenheyer scria în 
1912: „Pentru ei este o necesitate imperioasă a da diferitelor 
obiecte, în afară de caracterul durabilităţii și utilității, un aspect 
exterior artistic cu decor întotdeauna ales; ei arată just în acest do- 
meniu un simț artistic natural, o inteligență înnăscută, pe care dacă 
o comparăm cu întârzierea ce se manifestă în alte domenii ale 
culturii, nu poate decât să trezească uimirea și chiar admiraţia 
noastră“. E. Laur nu e mai puţin entuziasmat: „Putem spune cu 
toată sinceritatea, că invidiem pe Români pentru imensul lor 
tezaur de artă populară, pentru obiceiurile și datinele lor, care trăesc 
încă şi azi. Pe când noi trebue cu osteneală să adunăm și să rein- 
viem din nou moștenirea prea mult risipită a înaintașilor, Românis 
chiar azi se bucură de o artă populară înfloritoare“. E. Sigerus 
scrie: „Aceste lucrări executate cu artă pe o pânză ca fond, sunt 
atât de frumoase, atât de nobile, atât de pline de stil, încât par 
a fi fost brodate în sec. 16 sub supravegherea unei doamne din 
familia Medici în Italia și nu de țărance române cu mâni aspre 
după munca dură a câmpului“, După H. Focillon arta țărănească 
română a rămas fidelă unor forme foarte vechi, dar nu se re~ 
petă, pentrucă artiștii țărani sunt poeţi, „Așezată între regiuni de 
încărcare și de greutate, ea conservă acea tonalitate care nu se 
definește — gustul, și în vioiciunea cea mai ușoară, în expresia 
cea mai inventivă, geniul măsurii și secretul de a conţine facili- 
tatea“. „Acestea sunt aptitudini eterne ale rasei“. I. Alazard laudă 
„simţul estetic al ţăranului român în aranjamentul caselor de 
lemn, eleganța vestmintelor, în care culorile se armonizează fericit“. 
Ch. Diehl scrie despre „varietatea produselor acestei arte popu- 
lare care a excelat în particular în operele ceramicei și în lucrut 
lemnului...“ „Dar mai ales în broderiile cari decorează costumele 
populare, apare în felul cel mai caracteristic toată tradiţia naţio= 

nală... o varietate, o bogăţie de culori viguroase, care se armo- 
nizează cel mai fericit din lume... Și pretutindeni, în Muntenia ca 
și în Bucovina, în Transilvania ca şi în Banat, găsim grația infinită 
a acestor broderii originale și drăguțe“. L, Romier laudă geniul 
particular și gustul înnăscut pentru eleganță. Dintre specialiștii un~ 
guri FI. Rómer și L, Dömőtör sau pronunțat asupra broderiilor 
noastre. Primul ne confirmă, că „Românii au rămas fideli mo~ 
tivelor lor vechi, extrem de originale“. Al doilea scrie astfel 
despre broderiile românești din jud. Arad: „Prin simţul lor artistic 
și efectul lor, ele întrec broderiile slave de forme dure și mo- 
notone și broderiile secuești, care cu tot enormul lucru ce-l condi- 
ţionează, fac mai puţin efect. Ele le întrec pe acestea prin bogăţia 
lor, prin florile și frunzele lor pline de farmec, prin compoziţia ar~ 
tistică și coloritul lor. Armonia decorului se manifestă cu o forță 
surprinzătoare, aceste compoziţii sunt veritabile opere de artă. Ale- 
gerea culorilor dovedește abilitatea, măsura dictată prin bunul 
simţ. Distribuţia și proporţia culorilor sunt totdeauna pline 
de gust.“ 

Nu mai puţin elogioase sunt aprecierile călătorilor străini 
din trecutul mai îndepărtat. Contele de Hauterive în 1785 este 
de părerea, că ducesele franceze chiar „nu brodează mai plăcut, 
mai frumos“. Contele ungur Karaczay, găseşte în 1818 costumul 
român nu numai frumos, dar și curat, el remarcă, că până și cerși- 
torii poartă costume brodate, și găsește vălul țărancelor de o fi~ 
neţă superioară. Pictorul Lancelot (1860) spune despre costumul fe~ 
meiesc, că trezește suvenirele fericite ale Greciei și Italiei: pictat va 
fi încântător prin culori, sculptat va fi admirabil prin liniile sale, 
lăsând să se vadă proporțiile corpului și graţia taliei. Englezul 
Ch. Boner observă în 1865, că „covoarele țesute în anumite re~ 
giuni ale Transilvaniei de femeile române sunt atât de fru= 
moase, incât ele ar fi de sigur apreciate în oricare salon din 
Londra ori Paris“. 

Vechimea efectivă a obiectelor de artă țărănească la noi și 
aiurea în Europa nu atinge în general mai mult de 2—3 se~ 
cole, după inscripțiile databile. Aceasta nu înseamnă, că nu 
există obiecte mai vechi, însă nedatate. Tradiţionalismul și conser- 

vatismul ţăranului nostru, ferit mai lung timp, din cauza jugului 
străin, de binefacerile culturii distrugătoare de artă, ne îndreptă- 
țește a admite o vechime incomparabil mai mare, care este con- 
firmată prin vechile picturi, gravuri și descrieri ale artei noastre 
țărănești. Dela începutul sec. 17 până azi călătorii străini ca M. 
Opitz (1624), Tröster (1667), Hohenhausen (1775), Sulzer (1781), 
Griselini (1780), Wilkinson (1820), Lagarde (1828), Stiirmer (1830), 
d'Haussez (1831), Paget (1839), de Gerando (1845), Boldenyi (1851), 
Poujade (1869), consideră arta populară românească ca foarte 
veche, unele din genurile ei aducându-le în legătură cu Dacii și 
Romanii. Aceasta nu fără nici o bază, fiindcă un număr din 
învățații de azi susţine același lucru. Dacă comparăm de ex. cele 
mai vechi reprezentări de costume românești, începând cu Chro= 
nicon Pictum Vindobonense din 1358 cu picturile murale ale 
bisericilor din Strei- Sângeorgiu (1409), Ribiţa (1417) cu costumul 
de pe emblema giuvaergiilor din Brașov (1556) și din „Costime= 
Bilder aus Siebenbürgen“ (sec. 17) ne vom convinge, cât de 
puțin s'a schimbat până azi, deși ce ar fi mai mult expus 
modei decât costumul? Comparaţia cu Dacii de pe columna lui 
Traian convinge pe oricine despre originea tracică a costumului 
țărănesc român. Chiar și in arta decorativă a costumelor, în ca= 
racterul abstract al stilisticei ornamentale, N. Iorga vede originea 
traco=iliră. Ipoteza lui Iorga o confirmă Kolbenheyer și învățații 
români. 

Insemnătatea artei româneşti din Transilvania se poate aprecia 
nu numai prin valorile artistice intrinsece, dar și prin influenta 
ce o exercită asupra popoarelor conlocuitoare minoritare i 
Secui, Unguri, Saşi, chiar şi asupra popoarelor vecine. Este 
natural, că influența aceasta se constată mai mult în arta țără- 
nească decât în cea cultă. In cea din urmă, pictura bizantină a 
influențat pictura ungurească, căci biserici românești au trecut 
forțat în posesiune ungurească, de ex. Sântămăria-Orlea, Turda, 
Abrud, Remetea. Apoi artiștii români, nu odată au lucrat 
pentru Unguri, de exemplu mitropolitul Jorest, Câmpian, loan 
Pop; opere de artă românești, icoane, au intrat în posesiunea bi~ 
sericilor ungurești, de ex. Sf. Nicolae al Catedralei rom. cat. din 

Alba-lulia, icoana miraculoasă a Fecioarej din biserica Ptariștilor 
din Cluj. În arta ţărănească, influența românească nu este acci= 
dentală ori secundară, ci profundă, ea nu se limitează numai la 
anumite genuri, ci se exercită asupra întregului domeniu al artei 
țărănești: tehnica clădirilor în lemn, artele decorative (costumele, 
poezia, muzica, dansul). La Ciangăi, Crașoveni, Secui, avem 
dreptul nu numai de a vorbi de influența românească, ci de 
un fond românesc al artei lor vechi, fond la care aceștia nu 
au adus decât nuanțe ori modificări de detaliu, 

In arta țăranilor secui contribuția românească se explică 
prin puternicul amestec de sânge; de fapt după Opreanu avem 
a face cu Români secuizaţi în proporție de 50%, 16%, păstrând 
integral naționalitatea română. Caracterul românesc se manifestă 
la Secui în arhitectura în lemn, în acoperirea suprafeței obiec- 
telor cu ornament, în ornamentația geometrică, în rolul redus 
al ornamentaţiei vegetale, atât de iubită de Unguri. Nu numai 
în județele secuești de Est, dar și în Unghiul Căleatei (Kalotaszeg) 
observăm același lucru. Covoarele secuești din Ciuc cu motive 
geometrice, sculptura în lemn geometrică cu inscripţia cirilică în 
Muzeul Secuesc din Sft. Cheorghe și ouăle de Paști sunt ro- 
mânești, sau de origine românească, Marienburg ne asigură în 
1813 că Secuii se îmbracă românește. 

Influența românească o găsim și în arta țărănească a Sașilor 
ardeleni. Dr. L. Netoliczka și Dr. F. O. Stein au adus numeroase 
dovezi. „Blâsch Galler“ înseamnă gulerul cu broderii românești 
al Sașilor, „Pe-dos-Stickereien“ ale Sașilor preiau nu numai tehnica 
dar și denumirea românească. „Harrasschurz“, „K6zen“ sunt un 
șorţ și o manta cumpărate dela Români, la fel „Zukema“, su~ 


manul Românilor. „Gluga“ „Kuschma“, „Iraister“, „Stergar“, 
„Koschok“ sunt imprumutate dela Români, nu numai ca obiecte, 
dar și ca denumire. Motivele geometrice în arta decorativă, vest- 
mintele de piele, cămașa purtată deasupra paie oaar sunt ase- 
menea de origine românească. 

In afară de Transilvania trebue să mai relevăm influința 
românească asupra Sârbilor din Banat și Jugoslavia, asupra 
Bulgarilor, asupra Polonezilor, mai ales asupra Goralilor, asupra 
Slavilor de vest până în Moravia, Slovacia și Podkarpacka 

Rus mai cu seamă în arhitectura în lemn și decorul lucrărilor 
în lemn. Subiectul acesta vast al influinţelor românești a fost 
tratat de autor în două studii (1936 și 1939). 


De încheiere, în baza celor expuse, putem constata, că 
eniul artistic al unui popor nu poate fi înnăbuşit prin opri- 
marea de către alt popor străin stăpânitor. Arta lui cultă poate 
Ji redusă ca extensiune şi dimensiune, ca material pretios, ca 
bogăție, unele genuri, de ex. castelele, palatele, vor lipsi, altele 
cum e orfevrăria vor fi rare, arta cultă va fi imbibată de 
«elemente popul-re (ceeace este însă numai în favorul ei). Apti- 
tudinile artistice ale poporului totuşi ies la iveală. Nu se poate 
deloc împiedeca prin oprimare slrăină înflorirea artei fără- 
neşti şi în acest domeniu geniul poporului românesc a creiat 
capodoperele artei sale; prin care întrece pe asupritori. 

Cari sunt notele caracteristice ale artei românești din Tran- 
silvania ? Ele pot fi rezumate prin următoarele: Í. caracterul de 
oprimare. 2. oscilarea între est şi vest. 3. caracterul popular 
q. calitățile artistice. 

Arta cultă a Românilor ardeleni așa modestă cum apare ade- 
seori, este o artă naţională î în sensul, că ea are un caracter aparte, 
special, și este opera artiștilor și comandatorilor (Besteller) ro- 
mâni. Meşterii străini sunt o excepție. Ce deosebire mare față 
“de istoria artei ungare, care în genere este o înșirare a operelor 
măeștrilor străini și numai excepțional găsim câte un maestru 
ungur de rasă, în consecință ea nu poate avea pretenţia de artă 
naţională. Mulţi chiar din mecenaţii ei nu erau Unguri de origine. 
Chiar specialiștii unguri înainte de răsboi au recunoscut, că nu 
au o artă naţională, că nu se poate vorbi de o istorie a artei 


ungurești și totuși după, 1918, din motive politice-revizioniste 
ușor de înţeles, „ungurul“ E Gerevich îndrăznește a scrie pen- 
tru necunoscători despre „arta națională ungurească din Transil- 
vania“ , despre „unitatea artei ungurești din Ungaria și Transilva- 
nia“, despre „influenţe artistice ungurești din Ungaria în Transilva= 
nia“ 'Şimai ales despre „rolul conducător al artei ungurești în Tran- 
silvania“. Toate aceste afirmaţii sunt pure invenții. Transilvania are 

în istoria artei rolul său aparte, arta minorității ungurești din Tran- 
silvania e alta decât cea din Ungaria, puţinele asemănări ce apar rar 
se atribue acelorași măeștrii străini, nemagbhiari, în majoritate Ger- 
mani, cari au lucrat pentru ambele țări. Ungurii au fost întot- 
deauna numai consumatori, nu producători în artă. „Dacă elimi- 
năm tot ce e de origine germană ori slavă în arta şi știința ungară, 
rămâne disperat de puţin“ scrie profesorul universitar Fr. v. 
L6her în 1874. Arta lor este una germană provincială, care a 
primit cu mari întârzieri prin artişti nemaghiari stilurile apusene, 
deci o artă fără originalitate şi de mediocră valoare artistică. 
Precum am arătat în mai multe studii și la Congresul internaţional 
al Istoricilor din Varșovia la 1933, rolul conducător lau avut în 
arta cultă Sașii ardeleni, iar în arta țărănească Românii. In arta 
cultă Românii au rolul lor aparte. Este o nedreptate și ingrati— 
tudine a degrada pe Sașii creatori de orașe, cultură și impă-, 
mântenitori ai stilurilur apusene în vasali ai artei ungurești și 
a disprețui meritele incontestabile ale Românilor ardeleni în 
istoria artei. Este egal cu exproprierea, a înșira și reproduce în 
imagini capadoperele artei săsești și străine, lăsând a crede ori 
afirmând că sunt ungurești, într'un studiu ce poartă titlul; „Arta 
ungurească din Transilvania“. Tendinţa oarbă politică și lipsa de 
autoritate în materia artei ardelene a dlui Gerevich explică afirma» 
tiile sale nedrepte, dar și nedemne pentru un om de știință. In ce 
privește pe Români d. Gerevich lucrează nu numai cu afirmații 
nereale, dar și cu monumente fictive, inventate de dsa: „temple 
rotunde şi biserici de lemn de plan central“ cari nu există nici 
măcar într'un singur exemplar! Sau se aventurează în alte domenii, 
cari nu aparțin istoriei artei și în cari este incompetent. Pam- 
fletul dlui G. a fost supus unui examen amănunțit și respins în 
întregime prin argumente de către subsemnatul într'o lucrare. 
germană, pentru a învedera prin ce mijloace nepermise se lu~ 
crează în Ungaria sub masca științei. 

Insemnătatea artei româneşti din Transilvania poate fi 
judecată din trei puncte de vedere 1. în istoria artei pomâneșt. 
2. din punctul de vedere al istoriei artei ardelene și insfârșit 3 
în cadrele istoriei universale a artei. 

In istoria artei românești arta ardeleană are un rol în- 
semnat, aparte, prin bisericile de lemn perfect desvoltate și de 
calităţi artistice superioare, prin arhitectura sa de zid veche cu- 
rioasă, (începând cu sec. 12—13), care uneşte elementele bizantino- 
române cu cele apusene, apoi prin nota populară, ţărănească a 
unui teritoriu considerabil. Ea a creiat în acest domeniu tot ce 
a fost posibil în împrejurările extrem de nefavorabile ale unui 
popor asuprit. Deosebirea monumentelor ardelene-românești faţă 
de cele din Principatele române constă în aceia, că în Principate 
elementul apusean se mărginește la detalii, la Românii ardeleni 
însă cele două stiluri apar paralel întrun amestec în care când 
unul când altu! are rolul covârșitor. La formarea picturii româ- 
nești culte de după 1848 contribuţia pictorilor români din Transil= 
vania este însemnată (Lecca, Lemeni, Henţia, C. Pop de Sătmar, 
M. Pop, Smigelschi, Popea, etc.). Nu mai puţin însemnat este rolul 
Transilvaniei în arta țărănească profană. Cu toată unitatea arti- 
stică desăvârșită a tuturor provinciilor locuite de Români, Tran- 
silvania se distinge prin anumite particularităţi, prin caracterul 
arhaic și original al produselor sale. Dacă bisericile de zid ale 
Vechiului Regat român sunt superioare celor române din 
Transilvania, bisericile de lemn ardelene sunt superioare, iar 
celelalte produse ale artei țărănești sunt de acelaș nivel. 


Din punctul ade vedere al istoriei artei ardelene şi în 
comparatie cu minoritatea săsească şi ungurească, *) în arta ță- 
rănească Românii ocupă primul loc prin valoarea artistică a 
produselor lor, prin vechimea și numărul lor mare, prin in- 
fluențele ce le-au exercitat asupra popoarelor conlocuitoare și 
vecine, Dealtfel, ele au fost mai puţin atinse, decât ale Sașilor și 
Ungurilor, de industria mare și de arta claselor superioare. Motivele 
ornamentale ale celor trei popoare sunt ușor de deosebit. Românii 
au predilecție pentru motivele geometrice, Ungurii preferă deco- 
rul floral, Sașii ornamentul omenesc și animalic. In arta cultă 
introducerea stilurilor istorice apusene se datorește Sașilor și 
IE MEDIE 


*) In cele ce urmează dau rezultatul comunicării mele dela Congresut' 
internaţional al Istoricilor din Varșovia, 1933. 

străinilor, .cultivarea artei apusene Sașilor și Ungurilor, a sti- 
lului bizantin se mulțumește Românilor. Stilurile occidentale au 
venit în Transilvania înainte de toate din Germania și Austria ; 
stilul bizantin din Muntenia şi Moldova, mai rar din alte provincii 
ale artei bizantine. Dacă în arta cultă minoritatea săsească și un~ 
gurească a cultivat stilurile occidentale, iar Românii pe cel bizantin- 
român, e nedrept a trage din aceasta o concluziune asupra su~ 
periorității ori inferiorităţii lor: pentru istoricul de artă în al cărui 
ochi opera contează și nu stilul, ar fi o judecată unilaterală și 
fără valoare istorică. Valoarea istorică și artistică a unei opere 
nu depinde de stil, De altă parte atașarea Românilor la tradiţia 
bizantină, în mediul de culoare occidentală al Ungurilor domina- 
tori și al Sașilor privilegiați, e semn de forță, independenţă și 
'conștiență. Ca vechime, cu excepţia unor detalii ale catedralei 
tom. cat. din Alba-lulia, monumentele săsești și ungurești exi- 
stente în Transilvania nu sunt mai vechi, decât cele românești. 
In arta occidentală a Transilvaniei Sașii au o importanță: mai 
mare, pentrucă monumentele lor vechi medievale sunt supe- 
rioare ca număr și valoare celor ungurești; arta Sașilor mai are 
față de cea ungurească întâietate și fiindcă monumentele ei 
sunt naţionale: comandate și executate de Germani, pe când 
cele ale Ungurilor sunt în marea majoritate opera nemaghiarilor 
(străinilor) din fosta Ungarie sau chiar din alte țări. 

In afară de bogata și vechea lor artă populară, în afară de 
introducerea stilului bizantin și crearea acelui amestec de stil apu- 
sean și bizantin, Românii ardeleni au mai produs o artă originală 
prin arhitectura lor în lemn, în primul rând prin bisericile de 
lemn, pe cari minoritatea săsească și ungurească nu le are, iar 
acelea din trecutul îndepărtat, asupra cărora suntem informaţi, 
sunt cu mult inferioare. 

Privind arta românească din Transilvania dintr'un punct 
de vedere mai larg al istoriei artei universale : bisericile de 
lemn și arta țărănească apar pe primul plan; cele dintâi ca un grup 
independent, românesc, al bisericilor de lemn din Europa, de în- 
semnată valoare artistică și istorică, care stă alături de cel nordic 
și al Slavilor de est și al Slavilor de vest, ba poate chiar le în- 

trece; iar arta țărănească excelează prin caracterul ei arhaic, au~ 
tohton, aproape nealterat de arta cultă, prin bogăţia și calităţile 
artistice; faptul, că arta țărănească a Românilor ardeleni a in~ 
fluințat atât de profund nu numai popoarale conlocuitoare, dar 
şi pe cele vecine, are deosebită importanţă. Chiar și arta reli- 
gioasă de zid rezolvă probleme interesante, împingând spre vest 
până la granițele Ungariei din 1920 domeniul artei bizantine, 
despre care se credea înainte cu câteva decenii, că nu a trecut 
dincolo de granițele Munteniei și Moldovei; apoi amalgamul de 
stil bizantino-român și apusean este asemenea un fenomen inte~ 
resant în istoria artei unui popor oprimat. 


Revoluţia din 1848 a creiat libertăţi parţiale pentru Ro=. 
mâni, din cari au rezultat: o modestă clasă burgheză și o pic= 
tură cultă profană în locul aceleia exclusiv religioasă. Liberarea 
totală de sub stăpânirea străină în 1918 a creiat o viață artistică 
românească intensă în Transilvania, care în aspiraţiile și rezulta— 
tele sale s'a ridicat tot mai mult spre culmi inaccesibile în îm-. 
prejurările neprielnice ale trecutului. *) 


Bibliografie : C. Petranu: Die Kunstdenkmâler der Siebenbiir- 
gen Rumânen. -Cluj, 1927. 

L'Art Roumain de Transylvanie. Cluj, 
1938. 


*) Din nefericire pria Arbitrajul dela Viena (1940) realizările ultimelor 
două decenii în Ciuj, Sătmar, Oradea, Zălau, Târgu-Mureş, etc. au rămas 
pe teritoriul cedat Ungariei, ia fel vechiie monumente istorice în număr re~ 
spectabil: minunatele biserici de lemn din Maramureș, Someș, Cluj, Sătmar, 
Sălaj. vechile biserici de zid din Vad, Tinăud, Mihăești, lba, Sătmar, Oradea, 
etc. au ajuns iarăși sub stăpânire străină care nu le apreciază și nu le ocroteşte. 
Ca exemplu ne poate servi cazul statuiei Lupoaicei din Cluj şi Sătmar (copia 
originalului din Roma, cadoul orașului Roma), cari au fost îndepărtate din 
pieţe de recenta stăpânire ungurească, par'că prin aceasta s'ar putea șterge 
trecutul roman al Transilvaniei şi originea romană a Românilor, cari şi azi 
sunt în majoritate. Monumentele istorice româneşti rămase în nordul Tran= 
silvaniei formează o unitate perfectă, indestructibilă cu cele din Transilvania 
de sud, ele sunt dovezi ale aptitudinii artistice şi culturale ale Românilor, în 
acelaş timp dovezi ale oprimării lor. 

